
VENDIM

Nr. 571, datë 18.9.2024

PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TEK MINISTRIA E BRENDSHME, TË PRONËS ME EMËRTIM “ISH-GRUP-DEPO MUNICIONI”, ME VENDNDODHJE NË GRIZË, FIER, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT  TË MINISTRAVE, TË NDRYSHUAR, SI DHE PËR NJË SHTESË NË VENDIMIN NR. 250, DATË 24.4.2003, TË KËSHILLIT TË MINISTRAVE, TË NDRYSHUAR

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Ndryshimin e përgjegjësisë së administrimit, nga Ministria e Mbrojtjes tek Ministria e Brendshme, për Policinë e Shtetit, të pronës me nr. rendor 808, me emërtim “Ish-grup-depo municioni”, me vendndodhje në Grizë, Fier, me numër pasurie 100/1, zona kadastrale 2411, sipas planit të rilevimit bashkëlidhur këtij vendimi, me qëllim për ta përdorur për sistemimin dhe ruajtjen e mjeteve lundruese të konfiskuara.

2. Prona e përcaktuar në pikën 1, të këtij vendimi, hiqet nga lista e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, dhe i shtohet listës së inventarit të pronave të paluajtshme shtetërore, që i bashkëlidhet vendimit nr. 250, datë 24.4.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Rendit Publik”, të ndryshuar.

3. Ngarkohen Ministria e Mbrojtjes, Ministria e Brendshme dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

Edi Rama

REALIZOI PER IGJIU

Topograf Ramiz Haxhiu/

KONFIRMOI PER IGJIU
DREJTORI MArch. Teuta KANXHERI

DVASHK

TEKNOLOGIJIA E MATIEVE Z-Zyré; O-Ortofoto.

PERCAKTIMI I KUFIRIT: Sipas dokumentacionit hartografik arkivor.

Shénim: Ky plan rilevimi u hartua né zbatim té shkresés s¢ Komandés Mbéshtetése

nr.1493. daté¢ 18.03.2024. Bazuar né dokumentacionin hartografik marré né arkivin e

IGJIU-s. Kartelés t€ pasurisé s& paluajtshme, HTR-s& b/lidhur shkresés. ortofoto e vitit

2015-2016.

